Na temelju članka 127. i 165. stavak 1. Zakona o odgoju i obrazovanju u osnovnoj i srednjoj školi („Narodne novine“ br. 87/08., 86/09., 92/10., 105/10., 90/11., 5/12., 16/12., 86/12., 126/12. i 94/13.) i članka 27. Statuta OŠ Davorina Trstenjaka Hrvatska Kostajnica, Školski odbor OŠ Davorina Trstenjaka Hrvatska Kostajnica 25. studenoga 2014. g. raspisuje

**N A T J E Č A J**

za izbor i imenovanje ravnatelja/ravnateljice škole

Uvjeti:

Za ravnatelja/ravnateljicu škole može biti izabrana osoba koja ispunjava uvjete za učitelja, odnosno stručnog suradnika, a ima najmanje višu stručnu spremu i pet godina radnog iskustva na odgojno-obrazovnim poslovima u osnovnoj ili srednjoj školi.

Ravnatelj/ravnateljica imenuje se na vrijeme od pet godina.

Uz prijavu na natječaj kandidati su obvezni priložiti (u izvorniku ili ovjerenom presliku) :

- diplomu o stečenoj odgovarajućoj stručnoj spremi

- dokaz o stečenom pedagoško-psihološkom obrazovanju (za kandidate koji su završili nenastavnički smjer)

- dokaz o položenom stručnom ispitu ili dokaz da je osoba oslobođena obveze polaganja stručnog ispita

- domovnicu

- životopis

- dokaz o radnom iskustvu na odgojno-obrazovnim poslovima (potvrda poslodavca i elektronički zapis o radno-pravnom statusu tj. Zavoda za mirovinsko osiguranje)

- uvjerenje nadležnog suda da osoba nije pod istragom i da se protiv osobe ne vodi kazneni postupak glede zapreke za zasnivanje radnog odnosa u školskoj ustanovi propisane člankom 106. Zakona o odgoju i obrazovanju u osnovnoj i srednjoj školi (ne starije od 6 mjeseci).

Prijave s dokazima o ispunjavanju uvjeta dostavljaju se na adresu:

**Osnovna škola Davorina Trstenjaka Hrvatska Kostajnica,**

**Školska 9, 44430 Hrvatska Kostajnica** s naznakom

**„Za natječaj za imenovanje ravnatelja – ne otvarati“**

Rok za podnošenje prijava kandidata je 8 dana od dana objave natječaja u Večernjem listu. Nepotpune i nepravovremene prijave neće se razmatrati.

O rezultatima natječaja kandidati će biti obaviješteni u roku 45 dana od dana isteka roka za podnošenje prijava.